ફ્લોરિડા, 21 મે: ગુજરાતીઓને આંચકો આપે તેવી વધુ એક ચોંકાવનારી ઘટના યુએસએના ફ્લોરિડામાં બનવા પામી છે. મૂળ ગુજરાતના વલસાડ જિલ્લાના હરિયા ગામના વતની માલવ દેસાઇની ફ્લોરિડામાં અજ્ઞાત યુવકોએ ગોળી મારીને હત્યા કરી દીધી છે. માલવ થોડા જ મહિનાઓ પહેલા ફ્લોરિડા શિફ્ટ થયો હતો, તે અહીં જનરલ સ્ટોરની દુકાન કરવાનું સપનું લઇને ભારતથી આવ્યો હતો. પણ કોને ખબર હતી કે વિધિએ તેનું મોત અહીં લખ્યું હશે.